ΑΠΟΦΑΣΗ ΤΟΥ ΣΥΜΒΟΥΛΙΟΥ

της 22ας Ιουνίου 1995

σχετικά με τον καθορισμό των κανόνων για τη δειγματοληπτική μικροβιολογική δοκιμή στην εγκατάσταση καταγωγής των πουλερικών σφαγής που προορίζονται για τη Φινλανδία και τη Σουηδία

(95/410/EK)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 90/539/EOK του Συμβουλίου της 15ης Οκτωβρίου 1990 σχετικά τους όρους υγειονομικού έλεγχου που διέπουν τις ενδοκοινοτικές συναλλαγές και τις εισαγωγές πουλερικών και αυγών για επώαση από τρίτες χώρες (1), και ιδίως το άρθρο 10 στοιχείο β) παράγραφος 1,

Εκτιμώντας:

ότι η Επιτροπή ενέκρινε τα επιχειρησιακά προγράμματα που υπέβαλαν η Φινλανδία και η Σουηδία σχετικά με τον έλεγχο της σαλμονέλας και ότι τα προγράμματα αυτά περιλαμβάνουν ειδικά μέτρα για τα πουλερικά σφαγής 7

ότι η πραγματοποίηση μικροβιολογικών δοκιμών από μία εκμετάλλευση εντάσσεται στο πλαίσιο των συμπληρωματικών εγγυήσεων που πρέπει να παρέχουν η Φινλανδία και η Σουηδία, και παρέχει εγγυήσεις ισοδύναμες με τις προκύπτουσες από το επιχειρησιακό πρόγραμμα της Φινλανδίας και τη Σουηδίας, όπως αυτό αναγνωρίζεται με τις οικείες αποφάσεις της Επιτροπής 7

ότι η Φινλανδία και η Σουηδία πρέπει να απαιτούν, για τις παρτίδες πουλερικών σφαγής προελεύσεως τρίτων χωρών, συνθήκες εισαγωγής τουλάχιστον εξίσου αυστηρές με τις καθοριζόμενες από την παρούσα απόφαση 7

ότι, για τον καθορισμό των κανόνων δειγματοληπτικής μικροβιολογικής δοκιμής, ενδείκνυται να καθορίζεται η δειγματοληπτική μέθοδος, ο αριθμός των ληπτέων δειγμάτων καθώς και η μικροβιολογική μέθοδος εξέτασης των δειγμάτων 7

ότι, όσον αφορά το εύρος της δοκιμής και τις επιλεκτέες μεθόδους, ενδείκνυται να γίνεται αναφορά στη γνώμη που διατύπωσε η Επιστημονική Κτηνιατρική Επιτροπή στην έκθεσή της της 10ης Ιουνίου 1994 7

ότι οι μικροβιολογικές αυτές δοκιμές δεν πρέπει να απαιτούνται για τα πουλερικά σφαγής που προέρχονται από εκμετάλλευση που υπόκειται σε πρόγραμμα αναγνωρισμένο ως ισοδύναμο με το εφαρμοζόμενο από τη Φινλανδία και τη Σουηδία 7

ότι, σύμφωνα με τις διατάξεις του άρθρου 10 στοιχείο β) παράγραφος 2 της οδηγίας 90/539/EOK του Συμβουλίου, οι διατάξεις που προβλέπονται από την παρούσα απόφαση λαμβάνουν υπόψη το επιχειρησιακό πρόγραμμα που έχει εγκριθεί και εφαρμόζεται από τη Φινλανδία και τη Σουηδία,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Κατ' εφαρμογήν του άρθρου 10 στοιχείο β) της οδηγίας 90/539/EOK, οι αποστολές πουλερικών σφαγής με προορισμό τη Φινλανδία και τη Σουηδία υπόκεινται στους κανόνες των άρθρων 2 και 3.

Άρθρο 2

Η μικροβιολογική δοκιμή που προβλέπεται, όσον αφορά τις σαλμονέλες, από το άρθρο 10 στοιχείο β) της οδηγίας 90/539/EOK, διενεργείται σύμφωνα με το παράρτημα Α.

Άρθρο 3

1. Τα πουλερικά σφαγής που προορίζονται για τη Φινλανδία και τη Σουηδία συνοδεύονται από τη βεβαίωση του παραρτήματος Β.

2. Η βεβαίωση που προβλέπεται στην παράγραφο 1 μπορεί:

- είτε να συνοδεύει το πιστοποιητικό του υποδείγματος 5 του παραρτήματος IV της οδηγίας 90/539/EOK,

- είτε να ενσωματώνεται στο πιστοποιητικό που αναφέρεται στην πρώτη περίπτωση.

Άρθρο 4

Το Συμβούλιο, αποφασίζοντας έπειτα από πρόταση της Επιτροπής, που καταρτίζεται αφού ληφθεί υπόψη έκθεση που έχει συνταχθεί με βάση τα αποτελέσματα των επιχειρησιακών προγραμμάτων που εφαρμόζονται από τη Φινλανδία και τη Σουηδία καθώς και την κτηθείσα πείρα από την εφαρμογή της παρούσας απόφασης, αναθεωρεί την παρούσα απόφαση πριν από την 1η Ιουλίου 1998.

Άρθρο 5

Η παρούσα απόφαση εφαρμόζεται από την 1η Ιουλίου 1995.

Άρθρο 6

Η παρούσα απόφαση απευθύνεται στα κράτη μέλη.

Βρυξέλλες, 22 Ιουνίου 1995.

Για το Συμβούλιο

Ο Πρόεδρος

Ph. VASSEUR

(1) ΕΕ αριθ. L 303 της 31. 10. 1990, σελ. 6. Οδηγία όπως τροποποιήθηκε τελευταία από την απόφαση 95/1/EK, Ευρατόμ, EKAX (ΕΕ αριθ. L 1 της 1. 1. 1995, σελ. 1).

ΠΑΡΑΡΤΗΜΑ Α

1. Μέθοδος δειγματοληψίας

Τα δείγματα πρέπει να λαμβάνονται από το σμήνος εντός των 14 ημερών προ της σφαγής. Τα ληπτέα δείγματα συνίστανται σε συγκεντρωμένα δείγματα περιττωμάτων, που απαρτίζονται από νωπά δείγματα περιττωμάτων, που έχουν βάρος τουλάχιστον 1 g το καθένα, τα οποία λαμβάνονται τυχαίως από ορισμένα σημεία του κτιρίου στο οποίο εκτρέφονται τα πτηνά, ή, όταν τα πτηνά έχουν ελεύθερη πρόσβαση σε περισσότερα του ενός κτίρια μιας συγκεκριμένης εκμετάλλευσης, από κάθε ομάδα κτιρίων της εκμετάλλευσης στην οποία εκτρέφονται τα πτηνά.

2. Αριθμός των ληπτέων δειγμάτων

Ο αριθμός των σημείων από τα οποία λαμβάνονται χωριστά δείγματα περιττωμάτων ώστε να σχηματισθεί ένα συγκεντρωμένο δείγμα πρέπει να είναι ως εξής:

>ΘΕΣΗ ΠΗΝΑΚΑ>

3. Μικροβιολογική μέθοδος για την εξέταση των δειγμάτων

Η μικροβιολογική δειγματοληπτική εξέταση για τη σαλμονέλα πρέπει να διενεργείται σύμφωνα με την τυποποιημένη μέθοδο του διεθνούς οργανισμού τυποποίησης, ISO 6579:1993. Ωστόσο μπορούν να επιτρέπονται, ανάλογα με την περίπτωση, από το Συμβούλιο, το οποίο αποφασίζει έπειτα από πρόταση της Επιτροπής, μέθοδοι που να παρέχουν ισοδύναμες εγγυήσεις.

ΠΑΡΑΡΤΗΜΑ Β

ΒΕΒΑΙΩΣΗ

>ΑΡΧΗ ΓΡΑΦΗΚΟΥ>

Ο υπογεγραμμένος επίσημος κτηνίατρος πιστοποιώ ότι τα πουλερικά σφαγής υποβλήθηκαν με αρνητικό αποτέλεσμα στις διατάξεις που προβλέπονται από την απόφαση 95/410/ΕΚ του Συμβουλίου της 11ας Ιουνίου 1995 σχετικά με τον καθορισμό των κανόνων για τη δειγματοληπτική μικροβιολογική δοκιμή στην εγκατάσταση καταγωγής των πουλερικών σφαγής που προορίζονται για τη Φινλανδία και τη Σουηδία (1). . (Τόπος) Σφραγίδα . (Ημερομηνία) . Υπογραφή . Όνομα και επώνυμο (με κεφαλαία) . Ιδιότητα (1) ΕΕ αριθ. L 243 της 11. 10. 1995, σ. 25.>ΤΕΛΟΣ ΓΡΑΦΗΚΟΥ>